Chen Maiping

Chen Maiping (tradisjonell kinesisk: 陳邁平; forenklet kinesisk: 陈迈平; pinyin: Chén Màipíng, født 4. november 1952 i Changshu i Jiangsuprovinsen i Kina) er en kinesisk forfatter kjent under kunstnerpseudonymet Wan Zhi (万之). Han har særlig skrevet noveller og har også oversatt litteratur fra engelsk og svensk til kinesisk.

Chen skrev i slutten av 1970-årene og i begynnelsen av 1980-tallet flittig i det underjordiske litteraturmagasinet Jintian (Idag). Det førte til at han tiltrakk seg myndighetenes oppmerksomhet, og fra 1986 har han levd i landflyktighet. Etter massakren på Den himmelske freds plass i 1989 gjenopprettet han Jintian for både eksilkinesere og regimekritiker i Kina.

Chen flyttet til Sverige i 1990. Han har i Sverige blant annet undervist i kinesisk på Stockholms universitet og arbeidet som oversetter. Han er også viseordfører og generalsekretær for den uavhengige kinesiske PEN-klubben.

Referanser 

Kinesiske forfattere
Personer fra Suzhou
Fødsler i 1952